– Ма бакъ лоь хьо, 1абдул-Керим, ма бакъ лоь хьо. 1абдул-Керим, сан кIентий цхьана а х1умана бехке бацара хьуна, оха хIокху доккхачу дуьненчохь цхьаьнна а дена дина вуо дац, хьуна ма хаъара. Сан да, сан ворхIе да шайна ала хIума дитина бахана бац хIокху доккхачу дуьненчуьра. Тхо гIийла сискал йиъна делахь а, нахаца тарделла, мерза Iийна нах ду. Сан деда х1ара юрт йоккхуш 1919 шарахь г1азотехь вийна. Иштта амал ю-кх тхан – махкана, орца даьккхича, юкъ йоьхкий арадовлуш. Аса чIогIа дийцарна бехк ма биллалахь суна, цкъацкъа хIара харцо вуно ч1ог1а Iаьткъа сан дагна.